ਕਿਰਕਬਰੋਨ, ਊਮਿਓ

ਕਿਰਕਬਰੋਨ ਊਮਿਓ ਸ਼ਹਿਰ ਵਿੱਚ ਉਮੇ ਨਦੀ ਉੱਤੇ ਬਣਿਆ ਇੱਕ ਪੁਲ ਹੈ। ਇਸਦਾ ਨਿਰਮਾਣ 1973 ਵਿੱਚ ਸ਼ੁਰੂ ਹੋਇਆ ਅਤੇ 26 ਸਤੰਬਰ 1975 ਵਿੱਚ ਪੂਰਾ ਹੋਇਆ ਅਤੇ ਇਹ ਉਮੇ ਨਦੀ ਉੱਤੇ ਤੀਜਾ ਪੁਲ ਬਣਿਆ। 1960ਵਿਆਂ ਤੋਂ ਲੈਕੇ 1970ਵਿਆਂ ਦੇ ਵਿੱਚ ਇਹ ਬਹਿਸ ਹੁੰਦੀ ਰਹਿ ਕਿ ਕੀ ਇਸ ਪੁਲ ਨੂੰ ਗਿਰਜੇ ਦੇ ਨਾਲ ਬਣਾਇਆ ਜਾਵੇ ਜਾਂ ਨਹੀਂ। ਇਸਦੇ ਨਿਰਮਾਣ ਦੌਰਾਨ ਇੱਕ ਕਬਰਸਤਾਨ ਮਿਲਿਆ ਜਿਸ ਕਰਕੇ ਪੁਰਾਤੱਤਵ ਵਿਗਿਆਨੀਆਂ ਦੁਆਰਾ ਖੁਦਾਈ ਕਰਵਾਈ ਗਈ। ਇਤਿਹਾਸ ਪਿਛੋਕੜ 1930ਵਿਆਂ ਵਿੱਚ ਇਹ ਗੱਲ ਸਾਫ਼ ਹੋ ਗਈ ਸੀ ਉਮਿਓ ਦਾ ਇੱਕੋ-ਇੱਕ ਪੁਲ ਗਮਲਾ ਬਰੋਨ ਵੱਧ ਰਹਿ ਆਵਾਜਾਈ ਦਾ ਸਾਹਮਣਾ ਨਹੀਂ ਕਰ ਪਾਵੇਗਾ। ਵੈਸਟਰਬੌਟਨ ਵਿੱਚ ਕਾਉਂਟੀ ਬੋਰਡ ਨੇ ਇੰਜੀਨੀਅਰ ਓ.ਐਚ.ਗਰਾਹਨੇਨ ਨੂੰ ਆਦੇਸ਼ ਦਿੱਤੇ ਗਏ ਕਿ ਇੱਕ ਨਵਾਂ ਪੁਲ ਬਣਾਉਣ ਲਈ ਯੋਜਨਾ ਬਣਾਈ ਜਾਵੇ। ਗਰਾਹਨੇਨ ਨੇ 16 ਜੁਲਾਈ 1936 ਨੂੰ ਵੱਖ-ਵੱਖ ਯੋਜਨਾਵਾਂ ਦਾ ਪ੍ਰਸਤਾਵ ਰੱਖਿਆ। ਉਹਨਾਂ ਵਿੱਚੋਂ ਇੱਕ ਯੋਜਨਾ ਊਮਿਓ ਸ਼ਹਿਰ ਦੇ ਗਿਰਜੇ ਦੇ ਨਾਲ ਓਸਤਰਾ ਕਿਰਕੋਗਾਤਾਂ ਤੱਕ ਇੱਕ ਪੁਲ ਬਣਾਉਣ ਦੀ ਸੀ। ਇਸ ਵਿੱਚ ਇੱਕ ਮੁੱਖ ਸਮੱਸਿਆ ਇਹ ਸੀ ਇਸ ਪੁਲ ਦੇ ਕੁਝ ਹਿੱਲਣ ਵਾਲੇ ਹਿੱਸੇ ਹੋਣੇ ਚਾਹੀਦੇ ਸਨ ਤਾਂ ਜੋ ਇਸ ਦੇ ਥੱਲੋਂ ਜਹਾਜ ਲੰਘ ਸਕਣ। ਅਜਿਹੀ ਯੋਜਨਾ ਬਹੁਤ ਹੀ ਮਹਿੰਗੀ ਮੰਨੀ ਜਾਂਦੀ ਸੀ। ਹਵਾਲੇ